, Хэкурыс адыгэхэм тхыбзэ зя1эр илъэс 80-м къехъугъ. Ар зэрагъэпсыгъэр кирилл алфавитыр ары. Ар хахыным ыпэк1э аушэтыгъэх араб-латин алфавитхэр. Адыгабзэмрэ урысыбзэмрэ зы тхак1эр алъапсэу щытмэ нахь къек1унэу тыраубытагъ. Институт псэухэр ащ дэлэжьагъэх, еджэгъэ- гъэсэгъэ пчъагъи ш1эныгъэлэжьыным хэщагъэ хъугъэх. Тегъэпсыхьэгъэ литератури щы1э хъугъэ. Республикэу Адыгеим адыгабзэр икъэралыгъуабзэу щыт. Ау адыгабзэм иушэтынхэр джыри ухыгъэхэу щытхэп. Зэхэфыгъэн фаеу ш1эныгъэлэжьмэ апэ илъыр джыри бэ. Джы къызнэсыгъэм лъапсэм нэсыгъэ зэфэхьысыжьхэу тищык1агъэхэр ш1ыгъэхэп. Тыбзэ къызщежьэрэр, зынэсырэр, зыхахьэрэр…- упч1абэ къэуцу. Ахэмэ адэлэжьэщт ныбжьык1эхэр гъэсэгъэн фае. Гъогу гъэнэфагъэ къэзык1угъэхэ адыгэбзэ тхак1эм упыуцомэ нахь тэрэзэу тэ тэлъытэ. Ик1эрык1эу къушъхьэфэчъэ щэрэхъыр къэуугупшысыжьын ищык1эгъэн фаеп. Чъыгэу хъугъахэм ижьау ук1эуцомэ нахьыш1у, ик1эрык1эу чъыг бгъэт1ысыжьыни упэплъэным нахьи.